title: Regolament ta' Implimentazzjoni tal-Kummissjoni (UE) 2018/303 tas-27 ta' Frar 2018 dwar in-nuqqas ta' approvazzjoni tal-estratt tas-sustanza attiva Reynoutria sachalinensis, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (Test b'rilevanza għaż-ŻEE. )

text:
               1.3.2018

               MT

               Il-Ġurnal Uffiċjali tal-Unjoni Ewropea

               L 59/1

         REGOLAMENT TA' IMPLIMENTAZZJONI TAL-KUMMISSJONI (UE) 2018/303
   tas-27 ta' Frar 2018
   dwar in-nuqqas ta' approvazzjoni tal-estratt tas-sustanza attiva Reynoutria sachalinensis, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 13(2) tiegħu,
   Billi:

               (1)

               Skont l-Artikolu 7(1) tar-Regolament (KE) Nru 1107/2009, fit-3 ta' Novembru 2011 ir-Renju Unit irċieva applikazzjoni mingħand Marrone Bio innovations għall-approvazzjoni tal-estratt tas-sustanza attiva Reynoutria sachalinensis.

               (2)

               Skont l-Artikolu 9(3) ta' dak ir-Regolament, l-Istat Membru relatur innotifika lill-applikant u lill-Istati Membri l-oħra dwar l-ammissibilità tal-applikazzjoni fil-21 ta' Marzu 2012, u fil-11 ta' Mejju 2012 innotifika lill-Kummissjoni u lill-Awtorità Ewropea dwar is-Sigurtà fl-Ikel (“l-Awtorità”) dwarha.

               (3)

               Fil-każ ta' dik is-sustanza attiva, ġew eżaminati l-effetti fuq is-saħħa tal-bniedem u tal-annimali u fuq l-ambjent, skont l-Artikolu 11(2) u (3) ta' dak ir-Regolament, għall-użu propost mill-applikant. Fit-22 ta' Lulju 2014, l-Istat Membru relatur ressaq abbozz ta' rapport ta' valutazzjoni lill-Kummissjoni u lill-Awtorità.

               (4)

               L-Awtorità kkonformat mal-Artikolu 12(1) tar-Regolament (KE) Nru 1107/2009. Hi talbet li l-applikant jipprovdi informazzjoni addizzjonali lill-Istati Membri, lill-Kummissjoni u lill-Awtorità, skont l-Artikolu 12(3) ta' dak ir-Regolament. Il-valutazzjoni tal-informazzjoni addizzjonali mill-Istat Membru relatur tressqet quddiem l-Awtorità fil-format ta' abbozz ta' rapport ta' valutazzjoni aġġornat.

               (5)

               L-abbozz tar-rapport ta' valutazzjoni ġie rivedut mill-Istati Membri u mill-Awtorità. Fil-31 ta' Awwissu 2015, l-Awtorità ppreżentat lill-Kummissjoni l-konklużjoni tagħha dwar il-valutazzjoni tar-riskju tal-estratt tas-sustanza attiva Reynoutria sachalinensis
                   (2).

               (6)

               Permezz tal-ittra tas-16 ta' Ottubru 2017, Marrone Bio innovations irtira l-applikazzjoni tiegħu għall-approvazzjoni tal-estratt tar-Reynoutria sachalinensis. Minħabba li l-applikazzjoni ġiet irtirata, jenħtieġ li l-estratt tas-sustanza attiva Reynoutria sachalinensis ma jiġix approvat skont l-Artikolu 13(2) tar-Regolament (KE) Nru 1107/2009.

               (7)

               Dan ir-Regolament ma jippreġudikax it-tressiq ta' applikazzjoni oħra għall-estratt tar-Reynoutria sachalinensis skont l-Artikolu 7 tar-Regolament (KE) Nru 1107/2009.

               (8)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Nuqqas ta' approvazzjoni ta' sustanza attiva
   L-estratt tas-sustanza attiva Reynoutria sachalinensis mhuwiex approvat.
   Artikolu 2
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Frar 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 309, 24.11.2009, p. 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract. EFSA Journal 2015;13(9):4221, 73pp. Jinsab online fuq: www.efsa.europa.eu/efsajournal


title: Regolament ta' Implimentazzjoni tal-Kummissjoni (UE) 2018/307 tat-28 ta' Frar 2018 dwar l-estensjoni ta' garanziji speċjali li jikkonċernaw is-Salmonella spp. stabbiliti fir-Regolament (KE) Nru 853/2004 tal-Parlament Ewropew u tal-Kunsill, għal-laħam li joriġina mit-tiġieġ tas-simna (Gallus gallus) maħsub għad-Danimarka (Test b'rilevanza għaż-ŻEE. )

text:
               2.3.2018

               MT

               Il-Ġurnal Uffiċjali tal-Unjoni Ewropea

               L 60/5

         REGOLAMENT TA' IMPLIMENTAZZJONI TAL-KUMMISSJONI (UE) 2018/307
   tat-28 ta' Frar 2018
   dwar l-estensjoni ta' garanziji speċjali li jikkonċernaw is-Salmonella spp. stabbiliti fir-Regolament (KE) Nru 853/2004 tal-Parlament Ewropew u tal-Kunsill, għal-laħam li joriġina mit-tiġieġ tas-simna (Gallus gallus) maħsub għad-Danimarka
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (1), u b'mod partikolari l-Artikolu 8(3)(b) tiegħu,
   Billi:

               (1)

               Ir-Regolament (KE) Nru 853/2004 jistabbilixxi ċerti regoli speċifiċi dwar l-iġjene għall-ikel li joriġina mill-annimali għall-operaturi tan-negozju tal-ikel, b'ċerti garanziji speċjali għal ċertu ikel li joriġina mill-annimali maħsub għas-swieq tal-Finlandja u tal-Iżvezja. Għaldaqstant, l-operaturi tan-negozju tal-ikel li beħsiebhom iqiegħdu fis-suq laħam minn annimali speċifikati f'dawk l-Istati Membri jridu jikkonformaw ma' ċerti regoli fir-rigward tas-Salmonella. Barra minn hekk, il-konsenji ta' dan il-laħam iridu jkunu akkumpanjati minn dokument kummerċjali li jiddikjara li twettaq test mikrobijoloġiku b'riżultati negattivi skont il-leġiżlazzjoni tal-Unjoni.

               (2)

               Minbarra dan, ir-Regolament tal-Kummissjoni (KE) Nru 1688/2005 (2) jispeċifika dawk il-garanziji speċjali, li jistabbilixxu r-regoli dwar il-kampjunar ta' dan il-laħam u l-metodi mikrobijoloġiċi għall-eżami ta' dawk il-kampjuni. Jistabbilixxi wkoll mudell dokument kummerċjali li jakkumpanja l-konsenji tal-laħam.

               (3)

               Fil-5 ta' Ottubru 2007, l-Amministrazzjoni Veterinarja u Alimentari Daniża ressqet applikazzjoni lill-Kummissjoni għal garanziji speċjali biex jiġu awtorizzati għad-Danimarka fir-rigward tas-Salmonella fil-laħam li joriġina mit-tiġieġ tas-simna (Gallus gallus) għad-Danimarka kollha skont ir-Regolament (KE) Nru 853/2004. L-applikazzjoni tinkludi deskrizzjoni tal-Programm Daniż ta' Kontroll tas-Salmonella għal-laħam li ġej mit-tiġieġ tas-simna (Gallus gallus).

               (4)

               Matul il-laqgħa tiegħu tat-18 ta' Ġunju 2008, il-Kumitat Permanenti dwar il-Katina Alimentari u s-Saħħa tal-Annimali qabel dwar dokument ta' ħidma tal-persunal tal-Kummissjoni intitolat “Dokument ta' gwida dwar ir-rekwiżiti minimi għall-programmi ta' kontroll tas-Salmonella li jridu jiġu rikonoxxuti bħala ekwivalenti għal dawk approvati għall-Iżvezja u għall-Finlandja fir-rigward tal-laħam u l-bajd tal-Gallus gallus
                   (3)” (id-“Dokument ta' gwida”).

               (5)

               Il-Programm ta' Kontroll tas-Salmonella Daniż għal-laħam li joriġina mit-tiġieġ tas-simna (Gallus gallus) jitqies bħala ekwivalenti għal dak approvat għall-Finlandja u għall-Iżvezja u hu konformi mad-Dokument ta' gwida. Madankollu, l-prevalenza tas-Salmonella fil-qatgħat ta' Gallus gallus għat-tnissil kienet ogħla mil-limitu massimu propost fid-Dokument ta' gwida, u għalhekk ma setgħetx titqies bħala ekwivalenti għas-sitwazzjoni fil-Findlandja u fl-Iżvezja.

               (6)

               Fis-6 ta' Frar 2017, l-Amministrazzjoni Veterinarja u Alimentari Daniża għaddiet dejta dwar il-prevalenza tas-Salmonella fil-qatgħat ta' tiġieġ Gallus gallus għat-tnissil, fit-tiġieġ adulti għat-tnissil, fit-tiġieġ tas-simna u l-laħam tal-Gallus gallus għall-perjodu bejn l-2011-2016. Il-prevalenzi għall-2015-2016 huma skont il-limiti massimi stabbiliti fid-Dokument ta' gwida.

               (7)

               Għaldaqstant, il-garanziji speċjali jenħtieġ li jiġu estiżi għall-konsenji tal-laħam mit-tiġieġ tas-simna (Gallus gallus) maħsub għad-Danimarka. Barra minn hekk, ir-regoli stabbiliti fir-Regolament (KE) Nru 1688/2005 dwar it-teħid ta' kampjuni ta' dan il-laħam, il-metodi mikrobijoloġiċi għall-eżami ta' dawk il-kampjuni u d-dokument kummerċjali, jenħtieġ li japplikaw għal dawn il-konsenji.

               (8)

               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Id-Danimarka hi awtorizzata tapplika l-garanziji speċjali dwar is-Salmonella spp. stabbiliti fl-Artikolu 8(2) tar-Regolament (KE) Nru 853/2004 għall-konsenji tal-laħam li joriġina mit-tiġieġ tas-simna (Gallus gallus), kif definit fil-punt 1.1 tal-Anness I ta' dak ir-Regolament, maħsub għad-Danimarka.
   Artikolu 2
   Il-konsenji tal-laħam imsemmija fl-Artikolu 1 għandhom ikunu akkumpanjati minn ċertifikat li jikkonforma mal-mudell previst fl-Anness IV tar-Regolament (KE) Nru 1688/2005.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Frar 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 139, 30.4.2004, p. 55.

      (2)  Ir-Regolament tal-Kummissjoni (KE) Nru 1688/2005 tal-14 ta' Ottubru 2005 li jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward ta' garanziji speċjali li jikkonċernaw is-salmonella għall-konsenji lejn il-Finlandja u l-Iżvezja ta' ċertu laħam u bajd (ĠU L 271, 15.10.2005, p. 17).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Regolament ta' Implimentazzjoni tal-Kummissjoni (UE) 2018/310 tal-1 ta' Marzu 2018 li jistabbilixxi d-dazji tal-importazzjoni fis-settur taċ-ċereali, applikabbli mit-2 ta' Marzu 2018

text:
               2.3.2018

               MT

               Il-Ġurnal Uffiċjali tal-Unjoni Ewropea

               L 60/19

         REGOLAMENT TA' IMPLIMENTAZZJONI TAL-KUMMISSJONI (UE) 2018/310
   tal-1 ta' Marzu 2018
   li jistabbilixxi d-dazji tal-importazzjoni fis-settur taċ-ċereali, applikabbli mit-2 ta' Marzu 2018
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 183 tiegħu,
   Billi:

               (1)

               L-Artikolu 1(1) tar-Regolament tal-Kummissjoni (UE) Nru 642/2010 (2) jipprevedi li, għall-prodotti li jaqgħu taħt il-kodiċijiet tan-NM 1001 11 00, 1001 19 00, ex 1001 91 20 [il-qamħ komuni għaż-żrigħ], ex 1001 99 00 [il-qamħ komuni ta' kwalità għolja minbarra dak għaż-żrigħ], 1002 10 00, 1002 90 00, 1005 10 90, 1005 90 00, 1007 10 90 u 1007 90 00, id-dazju tal-importazzjoni huwa daqs il-prezz tal-intervent li jgħodd għal dawn il-prodotti fil-waqt tal-importazzjoni tagħhom, biż-żieda ta' 55 % u bit-tnaqqis tal-prezz tal-importazzjoni tas-CIF applikabbli għall-kunsinna kkonċernata. Madankollu, dan id-dazju ma jistax jaqbeż ir-rata tad-dazju tat-Tariffa Doganali Komuni.

               (2)

               L-Artikolu 1(2) tar-Regolament (UE) Nru 642/2010 jipprevedi li, għall-finijiet tal-kalkolu tad-dazju tal-importazzjoni msemmi fil-paragrafu 1 ta' dak l-Artikolu, kull tant żmien għandhom jiġu stabbiliti prezzijiet rappreżentattivi tal-importazzjoni tas-CIF għall-prodotti kkonċernati.

               (3)

               Skont l-Artikolu 2(1) tar-Regolament (UE) Nru 642/2010, il-prezz tal-importazzjoni li għandu jintuża għall-kalkolu tad-dazju tal-importazzjoni tal-prodotti msemmija fl-Artikolu 1(1) ta' dak ir-Regolament huwa l-prezz rappreżentattiv tal-importazzjoni tas-CIF tal-ġurnata stabbilit skont il-metodu previst fl-Artikolu 5 ta' dak ir-Regolament.

               (4)

               Sa mill-21 ta' Settembru 2017 id-dazju tal-importazzjoni tal-prodotti li joriġinaw mill-Kanada li jaqgħu taħt il-kodiċijiet tan-NM 1001 11 00, 1001 19 00, ex 1001 99 00 [il-qamħ komuni ta' kwalità għolja minbarra dak għaż-żrigħ] 1002 10 00 u 1002 90 00 għandu jiġi kkalkulat skont l-Artikolu 2(5) tar-Regolament (UE) Nru 642/2010.

               (5)

               Jeħtieġ li jiġu stabbiliti d-dazji tal-importazzjoni għall-perjodu li jibda fit-2 ta' Marzu 2018, li jkunu applikabbli sa ma jidħlu fis-seħħ dazji tal-importazzjoni ġodda.

               (6)

               Skont l-Artikolu 2(2) tar-Regolament (UE) Nru 642/2010, jeħtieġ li dan ir-Regolament jidħol fis-seħħ dakinhar tal-pubblikazzjoni tiegħu,

         ADOTTAT DAN IR-REGOLAMENT:
   Artikolu 1
   Mit-2 ta' Marzu 2018, id-dazji tal-importazzjoni fis-settur taċ-ċereali msemmija fl-Artikolu 1(1) tar-Regolament (UE) Nru 642/2010 għandhom ikunu stabbiliti fl-Anness I ta' dan ir-Regolament abbażi tal-fatturi msemmija fl-Anness II.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Marzu 2018.

            Għall-Kummissjoni,

            F'isem il-President,

         Jerzy PLEWA

            Direttur Ġenerali

            Direttorat Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  Ir-Regolament tal-Kummissjoni (UE) Nru 642/2010 tal-20 ta' Lulju 2010 dwar regoli ta' applikazzjoni għar-Regolament tal-Kunsill (KE) Nru 1234/2007 dwar id-dazju ta' importazzjoni fis-settur taċ-ċereali (ĠU L 187, 21.7.2010, p. 5).

      ANNESS I

                     Id-dazji tal-importazzjoni tal-prodotti msemmija fl-Artikolu 1(1) tar-Regolament (UE) Nru 642/2010 li japplikaw mit-2 ta' Marzu 2018

                  Il-Kodiċi tan-NM

                  Deskrizzjoni tal-merkanzija

                  Dazju tal-importazzjoni (1)
                      (2)

                  (EUR/t)

                  1001 11 00

                  QAMĦ durum għaż-żrigħ

                  0,00

                  1001 19 00

                  QAMĦ durum ta' kwalità għolja minbarra dak għaż-żrigħ

                  0,00

                  ta' kwalità medja minbarra dak għaż-żrigħ

                  0,00

                  ta' kwalità baxxa minbarra dak għaż-żrigħ

                  0,00

                  ex 1001 91 20

                  QAMĦ komuni għaż-żrigħ

                  0,00

                  ex 1001 99 00

                  QAMĦ komuni ta' kwalità għolja minbarra dak għaż-żrigħ

                  0,00

                  1002 10 00

                  SEGALA għaż-żrigħ

                  0,56

                  1002 90 00

                  SEGALA minbarra dik għaż-żrigħ

                  0,56

                  1005 10 90

                  QAMĦIRRUM għaż-żrigħ minbarra l-qamħirrum ibridu

                  0,56

                  1005 90 00

                  QAMĦIRRUM minbarra dak għaż-żrigħ (3)

                  0,56

                  1007 10 90

                  SORGU tal-qamħ minbarra dak ibridu għaż-żrigħ

                  0,56

                  1007 90 00

                  SORGU tal-qamħ minbarra dak għaż-żrigħ

                  0,56

         (1)  Bl-applikazzjoni tal-Artikolu 2(4) tar-Regolament (UE) Nru 642/2010, l-importatur jista' jibbenefika minn tnaqqis fid-dazji ta':

                  —

                  3 Euro għal kull tunnellata, jekk il-port tal-ħatt ikun jinsab fil-Baħar Mediterran (lil hinn mill-Istrett ta' Ġibiltà) jew fil-Baħar l-Iswed u jekk il-merkanzija tasal fl-Unjoni mill-Oċean Atlantiku jew permezz tal-Kanal ta' Suez,

                  —

                  2 Euro għal kull tunnellata, jekk il-port tal-ħatt ikun jinsab fid-Danimarka, fl-Estonja, fl-Irlanda, fil-Latvja, fil-Litwanja, fil-Polonja, fil-Finlandja, fl-Iżvezja, fir-Renju Unit jew mal-kosta tal-Atlantiku tal-Peniżola Iberika u jekk il-merkanzija tasal fl-Unjoni mill-Oċean Atlantiku.

         (2)  Għall-prodotti li joriġinaw fil-Kanada u li jaqgħu taħt il-kodiċijiet NM 1001 11 00, 1001 19 00, ex 1001 99 00 (qamħ komuni ta' kwalità għolja għajr dak għaż-żrigħ), 1002 10 00, u 1002 90 00, id-dazju għandu jiġi kkalkulat skont l-Artikolu 2(5) tar-Regolament (UE) Nru 642/2010.

         (3)  L-importatur jista' jibbenefika minn tnaqqis fiss ta' EUR 24 għal kull tunnellata jekk jitħarsu l-kundizzjonijiet stabbiliti fl-Artikolu 3 tar-Regolament (UE) Nru 642/2010.

      ANNESS II

         FATTURI GHALL-KALKOLU TAD-DAZJI STABBILITI FL-ANNESS I

                  1.

                  Il-prezzijiet medji għall-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              (EUR/t)

                              Qamħ komuni (1)

                              Qamħirrum

                              Il-Borża

                              ta' Minneapolis

                              ta' Chicago

                              Kwotazzjoni

                              193,300

                              117,450

                              Primjum fuq il-Golf

                              84,902

                              21,549

                              Primjum fuq l-Għadajjar il-Kbar

                              —

                              —

                  2.

                  Il-prezzijiet medji għall-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              Spejjeż għat-trasport: Il-Golf tal-Messiku – Rotterdam:

                              17,471 EUR/t

                              Spejjeż għat-trasport: L-Għadajjar il-Kbar – Rotterdam:

                              — EUR/t

         (1)  Primjum pożittiv ta' 14-il EUR/t inkorporata (l-Artikolu 5(3) tar-Regolament (UE) Nru 642/2010).


title: Regolament ta' Implimentazzjoni tal-Kummissjoni (UE) 2018/308 tal-1 ta' Marzu 2018 li jistabbilixxi standards tekniċi ta' implimentazzjoni għad-Direttiva 2014/59/UE tal-Parlament Ewropew u tal-Kunsill fir-rigward ta' formati, mudelli u definizzjonijiet uniformi għall-identifikazzjoni u t-trasmissjoni ta' informazzjoni mill-awtoritajiet ta' riżoluzzjoni għall-fini li tiġi mgħarrfa l-Awtorità Bankarja Ewropea bir-rekwiżit minimu għal fondi propji u obbligazzjonijiet eliġibbli (Test b'rilevanza għaż-ŻEE. )

text:
                  2.3.2018

                  MT

                  Il-Ġurnal Uffiċjali tal-Unjoni Ewropea

                  L 60/7

            REGOLAMENT TA' IMPLIMENTAZZJONI TAL-KUMMISSJONI (UE) 2018/308
      tal-1 ta' Marzu 2018
      li jistabbilixxi standards tekniċi ta' implimentazzjoni għad-Direttiva 2014/59/UE tal-Parlament Ewropew u tal-Kunsill fir-rigward ta' formati, mudelli u definizzjonijiet uniformi għall-identifikazzjoni u t-trasmissjoni ta' informazzjoni mill-awtoritajiet ta' riżoluzzjoni għall-fini li tiġi mgħarrfa l-Awtorità Bankarja Ewropea bir-rekwiżit minimu għal fondi propji u obbligazzjonijiet eliġibbli
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2014/59/UE tal-Parlament Ewropew u tal-Kunsill tal-15 ta' Mejju 2014 li tistabbilixxi qafas għall-irkupru u r-riżoluzzjoni ta' istituzzjonijiet ta' kreditu u ditti ta' investiment u li temenda d-Direttiva tal-Kunsill 82/891/KEE, u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE u 2011/35/UE, 2012/30/UE u 2013/36/UE u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill (1), u b'mod partikulari, it-tielet subparagrafu tal-Artikolu 45(17) tagħha,
      Billi:

                  (1)

                  Awtoritajiet ta' riżoluzzjoni ingħataw il-kompitu li jistabbilixxu, għal kull istituzzjoni, ir-rekwiżit minimu għal fondi propji u obbligazzjonijiet eliġibbli (“MREL”) skont ir-rekwiżiti u l-proċeduri stipulati fl-Artikolu 45 tad-Direttiva 2014/59/UE kif ulterjorment speċifikat mir-Regolament Delegat tal-Kummissjoni (UE) 2016/1450 (2).

                  (2)

                  Skont l-Artikolu 45(16) tad-Direttiva 2014/59/UE, awtoritajiet ta' riżoluzzjoni huma meħtieġa li jinfurmaw lill-Awtorità Bankarja Ewropea (ABE), f'koordinazzjoni ma' awtoritajiet kompetenti, bir-rekwiżiti li jkunu stabbilixxew. Jenħtieġ li jiġu mfassla formati uniformi, mudelli u definizzjonijiet għall-identifikazzjoni u t-trażmissjoni ta' dik l-informazzjoni lill-ABE b'mod li jiffaċilitaw il-monitoraġġ mill-ABE ta' deċiżjonijiet MREL u jiżguraw valutazzjoni sinifikattiva ta' konverġenza fl-approċċ fl-Unjoni.

                  (3)

                  Fir-rigward ta' gruppi li huma soġġetti għal MREL ikkonsolidat, huwa meħtieġ li tiġi ċċarata liem awtorità ta' riżoluzzjoni jenħtieġ li tibgħat lill-ABE l-informazzjoni dwar, l-ewwel, l-MREL stipulat għall-impriża omm ikkonċernata, u t-tieni, l-MREL applikat lis-sussidjarji, kemm jekk abbażi ta' deċiżjoni konġunta milħuqa bejn awtorità ta' riżoluzzjoni fil-livell ta' grupp u l-awtorità ta' riżoluzzjoni responsabbli għas-sussidjarju fuq bażi individwali, kif ukoll jekk abbażi ta' deċiżjoni meħuda mill-awtorità ta' riżoluzzjoni tas-sussidjarju fin-nuqqas ta' deċiżjoni konġunta. Sabiex jiġi żgura li l-ABE tkun ipprovduta bl-informazzjoni meħtieġa kemm dwar l-impriża omm kif ukoll is-sussidjarji, jenħtieġ li l-awtorità ta' riżoluzzjoni rilevanti fil-livell tal-grupp jkollha tinforma lill-ABE, f'koordinazzjoni mas-superviżur konsolidanti, kemm tal-MREL stipulat fuq bażi individwali kif ukoll tal-MREL stipulat fuq bażi konsolidata għall-impriża omm ikkonċernata, u jenħtieġ li l-awtoritajiet ta' riżoluzzjoni responsabbli għas-sussidjarji ta' grupp, f'koordinazzjoni mal-awtoritajiet kompetenti, jinfurmaw lill-ABE dwar l-MREL li jkun ġie stipulat għal kull istituzzjoni taħt il-ġurisdizzjoni tagħhom.

                  (4)

                  Sabiex tiġi promossa l-konverġenza ta' prattika fir-rigward ta' deċiżjoni MREL u jissaħħaħ l-irwol ta' monitoraġġ tal-ABE, perjodi uniformi ta' rapportar u dati ta' sottomissjoni għat-trażmissjoni ta' informazzjoni mill-awtoritajiet ta' riżoluzzjoni lill-ABE għandhom jiġu stabbiliti.

                  (5)

                  Dan ir-Regolament huwa bbażat fuq l-abbozz ta' standards tekniċi ta' implimentazzjoni ppreżentat mill-ABE lill-Kummissjoni.

                  (6)

                  L-ABE wettqet konsultazzjonijiet pubbliċi miftuħa dwar l-abbozz tal-istandards tekniċi ta' implementazzjoni li fuqhom huwa bbażat dan ir-Regolament, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Bankarji Interessati stabbilit skont l-Artikolu 37 tar-Regolament (UE) Nru 1093/2010 tal-Parlament Ewropew u tal-Kunsill (3),

            ADOTTAT DAN IR-REGOLAMENT:
      Artikolu 1
      Informazzjoni inkluża fil-mudelli
      1.   Għall-fini li jinfurmaw lill-ABE dwar ir-rekwiżit minimu għal fondi proprji u obbligazzjonijiet eliġibbli (“MREL”), u fejn rilevanti ir-rekwiżit stipulat fl-Artikolu 45(13) tad-Direttiva 2014/59/UE, li ġew stipulati għal kull istituzzjoni taħt il-ġurisdizzjoni tagħhom skont l-Artikolu 45(16) ta' din id-Direttiva fuq bażi individwali jew konsolidata, l-awtoritajiet ta' riżoluzzjoni, f'koordinazzjoni ma' awtoritajiet kompetenti, għandhom jittrażmettu lill-ABE l-informazzjoni speċifikata fil-mudelli stipulati fl-Annessi I u II ta' dan ir-Regolament.
      2.   Fir-rigward ta' istituzzjonijiet li huma parti minn grupp soġġett għal MREL ikkonsolidat, l-awtoritajiet ta' riżoluzzjoni, f'koordinazzjoni ma' awtoritajiet kompetenti, għandhom ukoll jibagħtu lill-ABE l-informazzjoni kif speċifikata fil-mudell stipulat fl-Anness III.
      3.   Għall-fini tal-paragrafi 1 u 2, l-awtoritajiet ta' riżoluzzjoni għandhom, fejn indikat fil-mudell stipulat fl-Anness II, jipprovdu informazzjoni kwalitattiva li tispjega r-raġunijiet għal deċiżjonijiet MREL abbażi tal-aħjar sforz inklużi, fejn xieraq, referenzi għal pjanijiet ta' riżoluzzjoni individwali jew ta' grupp, deċiżjonijiet pubbliċi jew dikjarazzjonijiet ta' politika tal-awtorità ta' riżoluzzjoni, jew dokumenti oħra ta' prova.
      4.   It-termini użati fl-Anness II għandu jkollhom it-tifsira marbuta magħhom fid-dispożizzjonijiet rilevanti msemmija fil-kolonna rilevanti tat-tabella inkluża f'dak l-Anness.
      Artikolu 2
      Rekwiżit ta' rappurtar simplifikat għal istituzzjoni soġġetti għal rinunzji u istituzzjoni li għalihom l-ammont ta' rikapitalizzazzjoni huwa żero
      1.   Permezz ta' deroga mill-Artikolu 1 ta' dan ir-Regolament, fir-rigward ta' dawk l-istituzzjonijiet li għalihom l-applikazzjoni tal-MREL ġiet irrinunzjata skont l-Artikolu 45(11) jew (12) tad-Direttiva 2014/59/UE, l-awtoritajiet ta' riżoluzzjoni għandhom jibagħtu lill-ABE l-informazzjoni speċifikata fl-Anness I, kolonni 10 sa 90 tal-Anness II u, fir-rigward ta' istituzzjonijiet li huma parti minn grupp soġġett għal MREL ikkonsolidat, l-Anness III ta' dan ir-Regolament.
      2.   Permezz ta' deroga mill-Artikolu 1 ta' dan ir-Regolament, fir-rigward ta' dawk l-istituzzjonijiet li għalihom ir-rikapitalizzazzjoni hija żero skont l-Artikolu 2(2) tar-Regolament Delegat (UE) 2016/1450, l-awtoritajiet ta' riżoluzzjoni għandhom jibagħtu lill-ABE l-informazzjoni speċifikata fl-Anness I, kolonni 10 sa 120 tal-Anness II u, fir-rigward ta' istituzzjonijiet li huma parti minn grupp soġġett għal MREL ikkonsolidat, l-Anness III ta' dan ir-Regolament.
      Artikolu 3
      Awtorità ta' rappurtar fir-rigward tal-gruppi
      Fir-rigward ta' gruppi li huma soġġetti għal MREL konsolidat, l-informazzjoni msemmija fl-Artikoli 1 u 2 għandha tiġi sottomessa bil-metodu li ġej:

                  (a)

                  l-awtorità ta' riżoluzzjoni rilevanti fil-livell ta' grupp, f'koordinazzjoni mas-superviżur konsolidanti, għandha tinforma lill-ABE kemm bl-MREL stipulat fuq bażi individwali kif ukoll bl-MREL stipulat fuq bażi konsolidata għall-impriża omm tal-Unjoni jew l-impriża omm imsemmija fl-Artikolu 2 tar-Regolament (UE) Nru 806/2014 tal-Parlament Ewropew u l-Kunsill (4);

                  (b)

                  l-awtoritajiet ta' riżoluzzjoni rilevanti, f'koordinazzjoni mal-awtorità kompetenti, għandhom jinformaw lill-ABE bl-MREL li jkun se jiġi applikat għas-sussidjarji ta' grupp taħt il-ġurisdizzjoni tagħhom fuq bażi individwali.

            Artikolu 4
      Perjodi ta' rapportar u dati ta' preżentazzjoni
      1.   Awtoritajiet ta' riżoluzzjoni għandhom jibagħtu l-informazzjoni msemmija fl-Artikolu 1 mingħajr dewmien żejjed wara li d-deċiżjoni li tistabbilixxi l-MREL tittieħed jew tiġi aġġornata.
      2.   Awtoritajiet ta' riżoluzzjoni għandhom jibagħtu l-informazzjoni msemmija fl-Artikolu 2 għall-MRELL li jkun ġie stipulat u jibqa' applikabbli kif ikun fl-1 ta' April ta' kull sena sat-30 ta' April tal-istess sena.
      Artikolu 5
      Id-dħul fis-seħħ
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-1 ta' Marzu 2018.

               Għall-Kummissjoni

               Il-President

            Jean-Claude JUNCKER

         (1)  ĠU L 173, 12.6.2014, p. 190.

         (2)  Ir-Regolament Delegat tal-Kummissjoni (UE) 2016/1450 tat-23 ta' Mejju 2016 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward ta' standards tekniċi regolatorji li jispeċifikaw il-kriterji li għandhom x'jaqsmu ma' metodoloġija għall-iffissar tar-rekwiżit minimu għal fondi proprji u obbligazzjonijiet eliġibbli (ĠU L 237, 3.9.2016, p. 1).

         (3)  Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).

         (4)  Ir-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU L 225, 30.7.2014, p. 1).

         ANNESS I

            Informazzjoni dwar l-awtorità ta' riżoluzzjoni ta' rapportar

                     Awtorità ta' riżoluzzjoni ta' rapportar

                     Data tas-sottomissjoni

                     Persuna ta' kuntatt

                     Isem

                     Posta elettronika

                     Telefon

                     Kummenti ġenerali (jekk hemm)

         ANNESS II

            Informazzjoni MREL

                     Obbligatorja

                     Mudell ta' rappurtar simplifikat
                     (jekk 90 hija “Iva”)

                     Mhux mandatorju għal istituzzjonijiet li għalihom l-ammont ta' rikapitalizzazzjoni huwa żero fl-applikazzjoni tal-Artikolu 2(2) tar-Regolament Delegat tal-Kummissjoni (UE) 2016/1450

                     Biex timtela għall-istituzzjonijiet kollha

                     Għal istituzzjonijiet li għalihom l-ammont ta' rikapitalizzazzjoni huwa żero fl-applikazzjoni tal-Artikolu 2(2) tar-Regolament Delegat tal-Kummissjoni (UE) 2016/1450

                     It-tip tar-rekwiżit

                     Obbligazzjonijiet totali u fondi proprji

                     L-ammont totali tal-iskopertura għar-riskju

                     Id-denominatur tal-proporzjon ta' ingranaġġ

                     Ammont ta' assorbiment ta' telf

                     Ammont ta' rikapitalizzazzjoni

                     Aġġustamenti relatati ma' impedimenti għar-riżolvibbiltà, id-daqs, ir-riskju sistemiku u l-kontributi tal-SGD

                     Valutazzjoni kkombinata ta' MREL

                     Arranġamenti tranżizzjonali jew wara r-riżoluzzjoni (jekk applikabbli)

                     Referenza ġuridika

                     L-Artikolu 45(7) u (8) tad-Direttiva 2014/59/UE jew l-Artikolu 12(8) tar-Regolament (UE) Nru 806/2014

                     Informazzjoni ġenerali

                     L-Artikolu 45(11) u (12) tad-Direttiva 2014/59/UE jew l-Artikolu 12(10) tar-Regolament (UE) Nru 806/2014

                     Mudell ta' rappurtar simplifikat
                     (jekk applikabbli)

                     L-Artikolu 1(4) tar-Regolament ta' Implimentazzjoni tal-Kummissjoni (UE) 2016/962

                     L-Artikolu 1(4) tar-Regolament Delegat tal-Kummissjoni (UE) 2016/1450

                     L-Artikolu 1(5)(b)(i) u l-Artikolu 1(5)(b)(ii) tar-Regolament Delegat tal-Kummissjoni (UE) 2016/1450

                     L-Artikolu 45(9) u (10) tad-Direttiva 2014/59/UE

                     L-Artikolu 7(2) tar-Regolament Delegat tal-Kummissjoni (UE) 2016/1450

                     L-Artikolu 2(3) tar-Regolament Delegat tal-Kummissjoni (UE) 2016/1450 u l-Artikolu 92(3) u (4) tar-Regolament (UE) Nru 575/2013 (1)

                     L-Artikolu 2(3) tar-Regolament Delegat tal-Kummissjoni (UE) 2016/1450 u l-Artikolu 429(4) sa (11) tar-Regolament (UE) Nru 575/2013

                     L-Artikolu 1(4) tar-Regolament Delegat tal-Kummissjoni (UE) 2016/1450

                     L-Artikolu 1(5)(b)(i) tar-Regolament Delegat tal-Kummissjoni (UE) 2016/1450

                     L-Artikoli 1(5)(b)(ii) tar-Regolament Delegat tal-Kummissjoni (UE) 2016/1450

                     L-Artikoli 2(5) u (6) tar-Regolament Delegat tal-Kummissjoni (UE) 2016/1450

                     L-Artikoli 2(7) u (8) tar-Regolament Delegat tal-Kummissjoni (UE) 2016/1450

                     L-Artikolu 2(8) tar-Regolament Delegat tal-Kummissjoni (UE) 2016/1450

                     L-Artikolu 2(9) tar-Regolament Delegat tal-Kummissjoni (UE) 2016/1450

                     L-Artikolu 2(10) tar-Regolament Delegat tal-Kummissjoni (UE) 2016/1450

                     L-Artikolu 3 tar-Regolament Delegat tal-Kummissjoni (UE) 2016/1450

                     L-Artikolu 5 tar-Regolament Delegat tal-Kummissjoni (UE) 2016/1450

                     L-Artikolu 6 tar-Regolament Delegat tal-Kummissjoni (UE) 2016/1450

                     L-Artikolu 7(1) tar-Regolament Delegat tal-Kummissjoni (UE) 2016/1450

                     L-Artikolu 7(2) tar-Regolament Delegat tal-Kummissjoni (UE) 2016/1450

                     L-Artikolu 45(13) tad-Direttiva 2014/59/UE

                     L-Artikolu 8 tar-Regolament Delegat tal-Kummissjoni (UE) 2016/1450

                     L-Artikolu 8(2) tar-Regolament Delegat tal-Kummissjoni (UE) 2016/1450

                     Identifikatur ta' Entità Ġuridika (kodiċi LEI)

                     Rekwiżit ikkonsolidat jew individwali?

                     Isem tal-entità

                     Stat membru ta' inkorporazzjoni

                     L-awtorità ta' riżoluzzjoni ta' rapportar hija l-awtorità ta' riżoluzzjoni fil-livell tal-Grupp?

                     Id-data tad-deċiżjoni MREL jew tad-deċiżjoni ta' rinunzja

                     L-applikazzjoni ta' MREL rinunzjata minn awtorità ta' riżoluzzjoni?

                     Noti

                     Il-mudell ta' rappurtar simplifikat (jekk applikabbli)

                     Il-kategorija ta' istituzzjoni (jekk applikabbli)

                     MREL ugwali għall-ammont ta' assorbiment tat-telf f'każ ta' inadempjenza?

                     It-tipi ta' aġġustament għall-ammont ta' assorbiment tat-telf (jekk applikabbli)

                     MREL stabbilit b'deċiżjoni konġunta

                     Rappurtar

                     Attwali data ta' referenza tal-oġġett 140

                     Rappurtar

                     Attwali data ta' referenza tal-oġġett 160

                     Assunt wara r-riżoluzzjoni

                     Noti

                     Rappurtar

                     Attwali data ta' referenza tal-oġġett 200

                     Assunt wara r-riżoluzzjoni

                     Noti

                     Ammont ta' assorbiment tat-telf f'każ ta' inadempjenza skont l-Artikolu 1(4) tar-Regolament Delegat tal-Kummissjoni (UE) 2016/1450

                     Aġġustament 'il fuq

                     Tip(i) ta' aġġustament 'il fuq

                     Noti

                     Aġġustament 'l isfel

                     Tip(i) ta' aġġustament 'l isfel

                     Noti

                     Total (240 + 250 + 280)

                     Biex jintlaħqu kundizzjonijiet għall-ħruġ ta' awtorizzazzjoni

                     L-ammont ta' inadempjenza addizzjonali biex tinżamm il-fiduċja tas-suq billi jiġu ssodisfatti l-bafers

                     Aġġustament biex tinżamm il-fiduċja tas-suq wara paragun ma' gruppi pari

                     Noti

                     Aġġustament 'l isfel jieħu inkonsiderazzjoni informazzjoni rċevuta mill-awtorità kompetenti dwar il-mudell ta' negozju, il-mudell ta' finanzjament, u l-profil ġenerali tar-riskju tal-istituzzjoni

                     Noti

                     Aġġustament għall-kolonna 330 għal sussidjarji tal-grupp

                     Noti

                        Total (320 + 330 + 340 + 360 + 380)

                     Għal esklużjonijiet minn rikapitalizzazzjoni

                     Noti

                     Għad-daqs u riskju sistemiku

                     Noti

                     Għal kontributi mid-DGS għall-finanzjament tar-riżoluzzjoni

                     Noti

                        Total (410 + 430 + 450)

                        Total (310 + 400 + 470)

                     MREL bħala % tal-obbligazzjonijiet totali u fondi proprji (480 / 140)

                     Perċentwal tal-MREL li għandu jiġi ssodisfatt permezz ta' strumenti ta' rikapitalizzazzjoni kuntrattwali

                     Data li fiha r-rekwiżit stipulat f'490 irid jiġi sodisfatt

                     Tip ta' arranġamenti tranżizzjonali

                     MREL ippjanat (bħala % tal-obbligazzjonijiet totali u fondi proprji)

                     Data maħsuba tal-applikazzjoni

                     MREL ippjanat (bħala % tal-obbligazzjonijiet totali u fondi proprji)

                     Data maħsuba tal-applikazzjoni

                     MREL ippjanat (bħala % tal-obbligazzjonijiet totali u fondi proprji)

                     Data maħsuba tal-applikazzjoni

                     MREL ippjanat (bħala % tal-obbligazzjonijiet totali u fondi proprji)

                     Data maħsuba tal-applikazzjoni

                     Qafas ta' kontabbiltà

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1)

         ANNESS III

            Lokazzjoni MREL

                     Istituzzjoni

                     L-impriża omm aħħarija

                     L-impriża omm tal-Unjoni

                     L-impriża omm immedjata rilevanti

                     Identifikatur ta' Entità Ġuridika (kodiċi LEI)

                     Isem tal-entità

                     Stat membru ta' inkorporazzjoni

                     Kodiċi tal-LEI

                     Isem tal-entità

                     Pajjiż ta' inkorporazzjoni

                     Kodiċi tal-LEI

                     Isem tal-entità

                     Stat membru ta' inkorporazzjoni

                     Kodiċi tal-LEI

                     Isem tal-entità

                     Pajjiż ta' inkorporazzjoni


title: Regolament ta' Implimentazzjoni tal-Kummissjoni (UE) 2018/309 tal-1 ta' Marzu 2018 li jikkonċerna n-nuqqas ta' tiġdid tal-approvazzjoni tas-sustanza attiva propineb, b'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE. )

text:
               2.3.2018

               MT

               Il-Ġurnal Uffiċjali tal-Unjoni Ewropea

               L 60/16

         REGOLAMENT TA' IMPLIMENTAZZJONI TAL-KUMMISSJONI (UE) 2018/309
   tal-1 ta' Marzu 2018
   li jikkonċerna n-nuqqas ta' tiġdid tal-approvazzjoni tas-sustanza attiva propineb, b'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 20(1) u l-Artikolu 78(2) tiegħu,
   Billi:

               (1)

               Id-Direttiva tal-Kummissjoni 2003/39/KE (2) inkludiet il- propineb bħala sustanza attiva fl-Anness I tad-Direttiva tal-Kunsill 91/414/KEE (3).

               (2)

               Is-sustanzi attivi li hemm fl-Anness I tad-Direttiva 91/414/KEE jitqiesu li ġew approvati skont ir-Regolament (KE) Nru 1107/2009 u qegħdin elenkati fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (4).

               (3)

               Kif stipulat fil-Parti A tal-Anness tar-Regolament ta' Implimentazzjoni (UE) Nru 540/2011, l-approvazzjoni tas-sustanza attiva propineb tiskadi fil-31 ta' Jannar 2019.

               (4)

               Tressqet applikazzjoni għat-tiġdid tal-approvazzjoni tal-propineb skont l-Artikolu 1 tar-Regolament ta' Implimentazzjoni tal-Kummissjoni (UE) Nru 844/2012 (5) fil-perjodu taż-żmien previst f'dak l-Artikolu.

               (5)

               L-applikant ressaq id-dossiers supplimentari meħtieġa skont l-Artikolu 6 tar-Regolament ta' Implimentazzjoni (UE) Nru 844/2012. L-Istat Membru relatur sab li l-applikazzjoni kienet sħiħa.

               (6)

               L-Istat Membru relatur ħejja rapport ta' valutazzjoni tat-tiġdid b'konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) u lill-Kummissjoni fl-1 ta' Ottubru 2015.

               (7)

               L-Awtorità bagħtet ir-rapport ta' valutazzjoni tat-tiġdid lill-applikant u lill-Istati Membri għall-kummenti tagħhom, u għaddiet il-kummenti li rċeviet lill-Kummissjoni. L-Awtorità qiegħdet ukoll id-dossier tas-sommarju supplimentari għad-dispożizzjoni tal-pubbliku.

               (8)

               Fil-15 ta' Novembru 2016, l-Awtorità bagħtet lill-Kummissjoni l-konklużjoni tagħha (6) dwar jekk jistax ikun mistenni li l-propineb jissodisfa l-kriterji ta' approvazzjoni previsti fl-Artikolu 4 tar-Regolament (KE) Nru 1107/2009. L-Awtorità kkonkludiet li l-valutazzjoni permezz tal-konsum ta' kuljum ma tistax issir għall-prodotti ta' oriġini mill-pjanti u mill-annimali. Fuq il-bażi tad-dejta disponibbli fid-dossier ma kienx possibbli li titlesta l-valutazzjoni tal-metaboliti rilevanti tal-propineb.

               (9)

               Barra minn hekk, l-Awtorità enfasizzat qasam kritiku ta' tħassib għal propineb relatat ma' proprjetajiet li jfixklu s-sistema endokrinali tal-metabolit rilevanti 4-metilimidażolidin-2-tijon (PTU) li huwa kklassifikat bħala tossiku għar-riproduzzjoni tal-kategorija 2 u għandu t-tirojde bħala l-organi fil-mira għat-tossiċità.

               (10)

               Barra minn hekk, l-Awtorità ma setgħetx tiffinalizza l-valutazzjoni tar-riskju għal-larva tan-naħal tal-għasel u kkonkludiet li ma setax jiġi eskluż riskju għoli għall-iżvilupp tal-larvae tan-naħal tal-għasel għall-propineb.

               (11)

               Il-Kummissjoni stiednet lill-applikant jissottometti l-kummenti tiegħu dwar il-konklużjoni tal-Awtorità. Barra minn hekk, b'konformità mat-tielet paragrafu tal-Artikolu 14(1) tar-Regolament ta' Implimentazzjoni (UE) Nru 844/2012, il-Kummissjoni stiednet lill-applikant biex iressaq il-kummenti tiegħu dwar l-abbozz tar-rapport tat-tiġdid. L-applikant issottometta l-kummenti tiegħu, u dawn ġew eżaminati bir-reqqa.

               (12)

               Madankollu, minkejja l-argumenti mressqa mill-applikant, it-tħassib relatat mas-sustanza ma setax jiġi eliminat.

               (13)

               Abbażi ta' dawn ir-riskji identifikati, fir-rigward ta' wieħed jew iktar mill-użi rappreżentattivi ta' mill-inqas prodott wieħed għall-protezzjoni tal-pjanti ma ġiex stabbilit li l-kriterji għall-approvazzjoni previsti fl-Artikolu 4 tar-Regolament (KE) Nru 1107/2009 ġew sodisfatti. Huwa għalhekk xieraq li ma tiġġeddidx l-approvazzjoni tal-propineb f'konformità mal-Artikolu 20(1)(b) ta' dak ir-Regolament.

               (14)

               Għalhekk, jenħtieġ li r-Regolament ta' Implimentazzjoni tal-Kummissjoni (UE) Nru 540/2011 jiġi emendat skont dan.

               (15)

               Jenħtieġ li l-Istati Membri jingħataw żmien biżżejjed biex jirtiraw l-awtorizzazzjonijiet tal-prodotti għall-protezzjoni tal-pjanti li fihom il-propineb.

               (16)

               Rigward il-prodotti għall-protezzjoni tal-pjanti li fihom il-propineb, meta l-Istati Membri jagħtu xi perjodu ta' grazzja f'konformità mal-Artikolu 46 tar-Regolament (KE) Nru 1107/2009, dan il-perjodu għandu jiskadi sa mhux aktar tard mit-22 ta' Ġunju 2019.

               (17)

               Ir-Regolament ta' Implimentazzjoni tal-Kummissjoni (UE) 2018/84 (7) estenda d-data ta' skadenza tal-propineb sal-31 ta' Jannar 2019 biex jippermetti li l-proċess ta' tiġdid jitlesta qabel ma tiskadi l-approvazzjoni ta' dik is-sustanza. Madankollu, billi ttieħdet deċiżjoni qabel din id-data ta' skadenza estiża, dan ir-Regolament għandu japplika minnufih.

               (18)

               Dan ir-Regolament ma jippreġudikax it-tressiq ta' applikazzjoni oħra għall-approvazzjoni tal-propineb skont l-Artikolu 7 tar-Regolament (KE) Nru 1107/2009.

               (19)

               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Nuqqas ta' tiġdid tal-approvazzjoni ta' sustanza attiva
   L-approvazzjoni tas-sustanza attiva propineb mhijiex imġedda.
   Artikolu 2
   Emendi għar-Regolament ta' Implimentazzjoni (UE) Nru 540/2011
   Fil-Parti A tal-Anness tar-Regolament ta' Implimentazzjoni (UE) Nru 540/2011, titħassar ir-ringiela 54 dwar il-propineb.
   Artikolu 3
   Miżuri tranżitorji
   L-Istati Membri għandhom jirtiraw l-awtorizzazzjonijiet għall-prodotti għall-protezzjoni tal-pjanti li fihom il-propineb bħala sustanza attiva sa mhux aktar tard mit-22 ta' Ġunju 2018.
   Artikolu 4
   Perjodi ta' grazzja
   Kull perjodu ta' grazzja li jagħtu l-Istati Membri skont l-Artikolu 46 tar-Regolament (KE) Nru 1107/2009 għandu jkun qasir kemm jista' jkun u għandu jiskadi sa mhux aktar tard mit-22 ta' Ġunju 2019.
   Artikolu 5
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Marzu 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 309, 24.11.2009, p. 1.

      (2)  Id-Direttiva tal-Kummissjoni 2003/39/KE tal-15 ta' Mejju 2003 li temenda d-Direttiva tal-Kunsill 91/414/KEE biex tinkludi l-propineb u l-propiżammid bħala sustanzi attivi (ĠU L 124, 20.5.2003, p. 30).

      (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).

      (4)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

      (5)  Ir-Regolament ta' Implimentazzjoni tal-Kummissjoni (UE) Nru 844/2012 tat-18 ta' Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta' tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (ĠU L 252, 19.9.2012, p. 26).

      (6)  EFSA (European Food Safety Authority), 2016. Conclusion on the peer review of the pesticide risk assessment of the active substance propineb. EFSA Journal 2016;14(11):4605, 26 pp. doi:10.2903/j.efsa.2016.4605.

      (7)  Ir-Regolament ta' Implimentazzjoni tal-Kummissjoni (UE) 2018/84 tad-19 ta' Jannar 2018 li jemenda r-Regolament (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi klorpirifos, klorpirifos-metil, klotijanidin, komposti tar-ram, dimoksistrobina, mankożeb, mekoprop-p, metiram, oksamil, petoksamid, propikonażol, propineb, propiżamid, piraklostrobina u żoksamid (ĠU L 16, 20.1.2018, p. 8).


title: Regolament ta' Implimentazzjoni tal-Kummissjoni (UE) 2018/316 tat-2 ta' Marzu 2018 li jistabbilixxi d-dazji tal-importazzjoni fis-settur taċ-ċereali, applikabbli mit-3 ta' Marzu 2018

text:
               3.3.2018

               MT

               Il-Ġurnal Uffiċjali tal-Unjoni Ewropea

               L 61/1

         REGOLAMENT TA' IMPLIMENTAZZJONI TAL-KUMMISSJONI (UE) 2018/316
   tat-2 ta' Marzu 2018
   li jistabbilixxi d-dazji tal-importazzjoni fis-settur taċ-ċereali, applikabbli mit-3 ta' Marzu 2018
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 183 tiegħu,
   Billi:

               (1)

               L-Artikolu 1(1) tar-Regolament tal-Kummissjoni (UE) Nru 642/2010 (2) jipprevedi li, għall-prodotti li jaqgħu taħt il-kodiċijiet tan-NM 1001 11 00, 1001 19 00, ex 1001 91 20 [il-qamħ komuni għaż-żrigħ], ex 1001 99 00 [il-qamħ komuni ta' kwalità għolja minbarra dak għaż-żrigħ], 1002 10 00, 1002 90 00, 1005 10 90, 1005 90 00, 1007 10 90 u 1007 90 00, id-dazju tal-importazzjoni huwa daqs il-prezz tal-intervent li jgħodd għal dawn il-prodotti fil-waqt tal-importazzjoni tagħhom, biż-żieda ta' 55 % u bit-tnaqqis tal-prezz tal-importazzjoni tas-CIF applikabbli għall-kunsinna kkonċernata. Madankollu, dan id-dazju ma jistax jaqbeż ir-rata tad-dazju tat-Tariffa Doganali Komuni.

               (2)

               L-Artikolu 1(2) tar-Regolament (UE) Nru 642/2010 jipprevedi li, għall-finijiet tal-kalkolu tad-dazju tal-importazzjoni msemmi fil-paragrafu 1 ta' dak l-Artikolu, kull tant żmien għandhom jiġu stabbiliti prezzijiet rappreżentattivi tal-importazzjoni tas-CIF għall-prodotti kkonċernati.

               (3)

               Skont l-Artikolu 2(1) tar-Regolament (UE) Nru 642/2010, il-prezz tal-importazzjoni li għandu jintuża għall-kalkolu tad-dazju tal-importazzjoni tal-prodotti msemmija fl-Artikolu 1(1) ta' dak ir-Regolament huwa l-prezz rappreżentattiv tal-importazzjoni tas-CIF tal-ġurnata stabbilit skont il-metodu previst fl-Artikolu 5 ta' dak ir-Regolament.

               (4)

               Sa mill-21 ta' Settembru 2017 id-dazju tal-importazzjoni tal-prodotti li joriġinaw mill-Kanada li jaqgħu taħt il-kodiċijiet tan-NM 1001 11 00, 1001 19 00, ex 1001 99 00 [il-qamħ komuni ta' kwalità għolja minbarra dak għaż-żrigħ] 1002 10 00 u 1002 90 00 għandu jiġi kkalkulat skont l-Artikolu 2(5) tar-Regolament (UE) Nru 642/2010.

               (5)

               Jeħtieġ li jiġu stabbiliti d-dazji tal-importazzjoni għall-perjodu li jibda fit-3 ta' Marzu 2018, li jkunu applikabbli sa ma jidħlu fis-seħħ dazji tal-importazzjoni ġodda.

               (6)

               Skont l-Artikolu 2(2) tar-Regolament (UE) Nru 642/2010, jeħtieġ li dan ir-Regolament jidħol fis-seħħ dakinhar tal-pubblikazzjoni tiegħu,

         ADOTTAT DAN IR-REGOLAMENT:
   Artikolu 1
   Mit-3 ta' Marzu 2018, id-dazji tal-importazzjoni fis-settur taċ-ċereali msemmija fl-Artikolu 1(1) tar-Regolament (UE) Nru 642/2010 għandhom ikunu stabbiliti fl-Anness I ta' dan ir-Regolament abbażi tal-fatturi msemmija fl-Anness II.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Marzu 2018.

            Għall-Kummissjoni,

            F'isem il-President,

         Jerzy PLEWA

            Direttur Ġenerali

            Direttorat Ġenerali tal-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  Ir-Regolament tal-Kummissjoni (UE) Nru 642/2010 tal-20 ta' Lulju 2010 dwar regoli ta' applikazzjoni għar-Regolament tal-Kunsill (KE) Nru 1234/2007 dwar id-dazju ta' importazzjoni fis-settur taċ-ċereali (ĠU L 187, 21.7.2010, p. 5).

      ANNESS I

                     Id-dazji tal-importazzjoni tal-prodotti msemmija fl-Artikolu 1(1) tar-Regolament (UE) Nru 642/2010 li japplikaw mit-3 ta' Marzu 2018

                  Il-Kodiċi tan-NM

                  Deskrizzjoni tal-merkanzija

                  Dazju tal-importazzjoni (1)
                      (2)

                  (EUR/t)

                  1001 11 00

                  QAMĦ durum għaż-żrigħ

                  0,00

                  1001 19 00

                  QAMĦ durum ta' kwalità għolja minbarra dak għaż-żrigħ

                  0,00

                  ta' kwalità medja minbarra dak għaż-żrigħ

                  0,00

                  ta' kwalità baxxa minbarra dak għaż-żrigħ

                  0,00

                  ex 1001 91 20

                  QAMĦ komuni għaż-żrigħ

                  0,00

                  ex 1001 99 00

                  QAMĦ komuni ta' kwalità għolja minbarra dak għaż-żrigħ

                  0,00

                  1002 10 00

                  SEGALA għaż-żrigħ

                  0,00

                  1002 90 00

                  SEGALA minbarra dik għaż-żrigħ

                  0,00

                  1005 10 90

                  QAMĦIRRUM għaż-żrigħ minbarra l-qamħirrum ibridu

                  0,00

                  1005 90 00

                  QAMĦIRRUM minbarra dak għaż-żrigħ (3)

                  0,00

                  1007 10 90

                  SORGU tal-qamħ minbarra dak ibridu għaż-żrigħ

                  0,00

                  1007 90 00

                  SORGU tal-qamħ minbarra dak għaż-żrigħ

                  0,00

         (1)  Bl-applikazzjoni tal-Artikolu 2(4) tar-Regolament (UE) Nru 642/2010, l-importatur jista' jibbenefika minn tnaqqis fid-dazji ta':

                  —

                  3 Euro għal kull tunnellata, jekk il-port tal-ħatt ikun jinsab fil-Baħar Mediterran (lil hinn mill-Istrett ta' Ġibiltà) jew fil-Baħar l-Iswed u jekk il-merkanzija tasal fl-Unjoni mill-Oċean Atlantiku jew permezz tal-Kanal ta' Suez,

                  —

                  2 Euro għal kull tunnellata, jekk il-port tal-ħatt ikun jinsab fid-Danimarka, fl-Estonja, fl-Irlanda, fil-Latvja, fil-Litwanja, fil-Polonja, fil-Finlandja, fl-Iżvezja, fir-Renju Unit jew mal-kosta tal-Atlantiku tal-Peniżola Iberika u jekk il-merkanzija tasal fl-Unjoni mill-Oċean Atlantiku.

         (2)  Għall-prodotti li joriġinaw fil-Kanada u li jaqgħu taħt il-kodiċijiet NM 1001 11 00, 1001 19 00, ex 1001 99 00 (qamħ komuni ta' kwalità għolja għajr dak għaż-żrigħ), 1002 10 00, u 1002 90 00, id-dazju għandu jiġi kkalkulat skont l-Artikolu 2(5) tar-Regolament (UE) Nru 642/2010.

         (3)  L-importatur jista' jibbenefika minn tnaqqis fiss ta' EUR 24 għal kull tunnellata jekk jitħarsu l-kundizzjonijiet stabbiliti fl-Artikolu 3 tar-Regolament (UE) Nru 642/2010.

      ANNESS II

         FATTURI GHALL-KALKOLU TAD-DAZJI STABBILITI FL-ANNESS I

                  1.

                  Il-prezzijiet medji għall-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              (EUR/t)

                              Qamħ komuni (1)

                              Qamħirrum

                              Il-Borża

                              ta' Minneapolis

                              ta' Chicago

                              Kwotazzjoni

                              194,602

                              118,235

                              Primjum fuq il-Golf

                              84,909

                              21,861

                              Primjum fuq l-Għadajjar il-Kbar

                              —

                              —

                  2.

                  Il-prezzijiet medji għall-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              Spejjeż għat-trasport: Il-Golf tal-Messiku – Rotterdam:

                              17,619 EUR/t

                              Spejjeż għat-trasport: L-Għadajjar il-Kbar – Rotterdam:

                              — EUR/t

         (1)  Primjum pożittiv ta' 14-il EUR/t inkorporata (l-Artikolu 5(3) tar-Regolament (UE) Nru 642/2010).


title: Regolament ta' Implimentazzjoni tal-Kummissjoni (UE) 2018/317 tat-2 ta' Marzu 2018 li jistabbilixxi deroga mir-Regolament tal-Kunsill (KE) Nru 1967/2006 fir-rigward tad-distanza minima mill-kosta u l-fond minimu tal-baħar għat-tartaruni li jistadu għall-makku (Aphia minuta) f'ċerti ibħra territorjali tal-Italja

text:
               5.3.2018

               MT

               Il-Ġurnal Uffiċjali tal-Unjoni Ewropea

               L 62/1

         REGOLAMENT TA' IMPLIMENTAZZJONI TAL-KUMMISSJONI (UE) 2018/317
   tat-2 ta' Marzu 2018
   li jistabbilixxi deroga mir-Regolament tal-Kunsill (KE) Nru 1967/2006 fir-rigward tad-distanza minima mill-kosta u l-fond minimu tal-baħar għat-tartaruni li jistadu għall-makku (Aphia minuta) f'ċerti ibħra territorjali tal-Italja
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1967/2006 tal-21 ta' Diċembru 2006 dwar miżuri ta' ġestjoni għall-isfruttament sostenibbli ta' riżorsi tas-sajd fil-Baħar Mediterran (1), u b'mod partikolari l-Artikolu 13(5) tiegħu,
   Billi:

               (1)

               L-Artikolu 13(1) tar-Regolament (KE) Nru 1967/2006 jipprojbixxi l-użu ta' tagħmir irmunkat sa tliet mili nawtiċi mill-kosta jew sa livell ta' fond ta' 50 m meta dak il-fond jintlaħaq 'il ġewwa minn dik id-distanza mill-kosta.

               (2)

               Meta xi Stat Membru jitlobha, il-Kummissjoni tista' tippermetti deroga mill-Artikolu 13(1) tar-Regolament (KE) Nru 1967/2006, dment li jiġi sodisfatt għadd ta' kundizzjonijiet stabbiliti fl-Artikolu 13(5) u (9).

               (3)

               Fl-10 ta' Jannar 2014, il-Kummissoni rċeviet mingħand l-Italja talba għal deroga mill-ewwel subparagrafu tal-Artikolu 13(1) ta' dak ir-Regolament, għall-użu tat-tartaruni li jistadu għall-makku (Aphia minuta) fl-ibħra territorjali tal-Italja maġenb il-kosta fil-Golf ta' Manfredonia (ir-reġjun ta' Apulia).

               (4)

               It-talba tikkonċerna l-bastimenti rreġistrati fid-Direttorat ta' Manfredonia b'esperjenza fis-sajd itwal minn ħames snin u li joperaw bi pjan ta' ġestjoni li jirregola s-sajd bit-tartaruni għall-makku (Aphia minuta) fid-distrett tas-sajd ta' Manfredonia.

               (5)

               F'Lulju 2016, il-Kumitat Xjentifiku, Tekniku u Ekonomiku għas-Sajd (STECF) ivvaluta d-deroga li talbet l-Italja u l-pjan ta' ġestjoni relatat. L-STECF enfasizza l-ħtieġa għal kjarifiki dwar l-isforz tas-sajd, it-tagħmir użat, il-monitoraġġ u d-dejta xjentifika. L-Italja tat il-kjarifiki adegwati lill-Kummissjoni u rrevediet kif xieraq il-pjan ta' ġestjoni tagħha billi bidlet it-tagħmir użat, naqset l-isforz tas-sajd u saħħet il-miżuri ta' monitoraġġ.

               (6)

               L-Italja adottat il-pjan ta' ġestjoni b'Digriet (2) skont l-Artikolu 19(2) tar-Regolament (KE) Nru 1967/2006.

               (7)

               Id-deroga li talbet l-Italja hi konformi mal-kundizzjonijiet stabbiliti fl-Artikolu 13(5) u (9) tar-Regolament (KE) Nru 1967/2006.

               (8)

               B'mod partikolari, hemm limitazzjonijiet ġeografiċi speċifiċi meta wieħed iqis kemm id-daqs limitat tal-blata kontinentali u kemm il-firxa spazjali tal-ispeċijiet fil-mira, li hija limitata esklussivament għal ċerti żoni kostali f'fond ta' anqas minn 50 metru. Għalhekk, il-postijiet għas-sajd huma limitati.

               (9)

               Is-sajd bit-tartaruni isir qrib il-kosta f'baħar baxx. In-natura ta' dan it-tip ta' sajd hija tali li ma jista jsir b'ebda tagħmir ieħor.

               (10)

               Is-sajd bit-tartaruni ma għandux impatt kbir fuq l-ambjent tal-baħar u huwa selettiv ħafna billi t-tartaruni jinġibdu fil-kolonna tal-ilma u ma jmissux qiegħ il-baħar. Il-ġbir tal-materjal minn qiegħ il-baħar kieku jagħmel ħsara lill-ispeċijiet fil-mira u s-sajjied ma jkunx jista' jagħżel l-ispeċijiet li jrid minħabba d-daqs żgħir ħafna tagħhom.

               (11)

               Id-deroga li talbet l-Italja taffettwa total ta' 100 bastiment, għalkemm kuljum se jiġu awtorizzati 30 bastiment biss, permezz ta' mekkaniżmu ta' alternanza. Għalhekk, jista' jiġi konkluż li d-deroga taffettwa għadd limitat ta' bastimenti.

               (12)

               Dawk il-bastimenti jinsabu f'lista li ntbagħtet lill-Kummissjoni f'konformità mar-rekwiżiti tal-Artikolu 13(9) tar-Regolament (KE) Nru 1967/2006.

               (13)

               Il-pjan ta' ġestjoni jistabbilixxi d-definizzjonijiet rilevanti kollha fuq is-sajd ikkonċernat u l-garanziji li ma jkun hemm ebda żieda oħra tal-isforz tas-sajd peress li l-awtorizzazzjonijiet tas-sajd se jinħarġu biss lill-100 bastiment speċifikat li diġà huma awtorizzati biex jistadu mill-Italja.

               (14)

               L-attivitajiet tas-sajd ikkonċernati jissodisfaw ir-rekwiżiti tal-Artikolu 4 tar-Regolament (KE) Nru 1967/2006 billi l-pjan tal-ġestjoni Taljan jipprojbixxi espliċitament is-sajd fuq dawk il-ħabitats.

               (15)

               Ir-rekwiżiti tal-Artikolu 8(1)(h) tar-Regolament (KE) Nru 1967/2006 mhumiex applikabbli għax dawn għandhom x'jaqsmu mal-bastimenti tat-tkarkir.

               (16)

               Fir-rigward tar-rekwiżit għall-konformità mal-Artikolu 9(3) tar-Regolament (KE) Nru 1967/2006 li jistabbilixxi d-daqs minimu tal-malja, il-Kummissjoni tinnota li skont l-Artikolu 9(7) ta' dak ir-Regolament, l-Italja awtorizzat deroga mill-Artikolu 9(3) ta' dak ir-Regolament fil-pjan ta' ġestjoni tagħha, billi s-sajd ikkonċernat huwa selettiv ħafna, għandu effett negliġibbli fuq l-ambjent tal-baħar u mhux affettwat mid-dispożizzjonijiet fl-Artikolu 4(5) ta' dak ir-Regolament.

               (17)

               L-attivitajiet tas-sajd ikkonċernati jitwettqu f'distanza qasira ħafna mill-kosta u għaldaqstant ma jostakolawx l-attivitajiet ta' bastimenti oħra.

               (18)

               Il-pjan ta' ġestjoni jiżgura li l-qabdiet tal-ispeċijiet imsemmija fl-Anness III tar-Regolament (KE) Nru 1967/2006 ikunu minimi. Barra minn hekk, skont il-Kapitolu 6.1.2 tal-pjan tal-ġestjoni Taljan, is-sajd għall-makku (Aphia minuta) huwa limitat għal staġun tas-sajd mill-1 ta' Novembru sal-31 ta' Marzu kull sena.

               (19)

               It-tartaruni ma jimmirawx iċ-ċefalopodi.

               (20)

               L-attivitajiet tas-sajd ikkonċernati jissodisfaw ir-rekwiżiti tal-irrekordjar stipulati fl-Artikolu 14 u 15 tar-Regolament (KE) Nru 1224/2009 (3).

               (21)

               Il-pjan ta' ġestjoni Taljan fih miżuri għall-monitoraġġ tal-attivitajiet tas-sajd, kif previst fit-tielet subparagrafu tal-Artikolu 13(9) tar-Regolament (KE) Nru 1967/2006.

               (22)

               Għaldaqstant, jenħtieġ li d-deroga mitluba tingħata.

               (23)

               Jenħtieġ li l-Italja tirrapporta lill-Kummissjoni f'intervalli regolari u skont il-pjan ta' monitoraġġ previst fil-pjan ta' ġestjoni Taljan.

               (24)

               Jekk it-tul tad-deroga jkun limitat, ikunu jistgħu jiġu żgurati miżuri ta' ġestjoni korrettivi fil-pront, f'każ li r-rapport lill-Kummissjoni juri li l-istatus tal-konservazzjoni tal-istokk sfruttat huwa dgħajjef, filwaqt li jkun hemm l-opportunità biex il-bażi xjentifika tissaħħaħ biex ikun jista' jitfassal pjan ta' ġestjoni aħjar.

               (25)

               Il-miżuri previsti f'dan ir-Regolament huma skont l-opinjoni tal-Kumitat għas-Sajd u l-Akkwakultura,

         ADOTTAT DAN IR-REGOLAMENT:
   Artikolu 1
   Deroga
   1.   L-Artikolu 13(1) tar-Regolament (KE) Nru 1967/2006 ma għandux japplika fl-ibħra territorjali tal-Italja maġenb il-kosta fil-Golf ta' Manfredonia, għas-sajd għall-makku (Aphia minuta) bit-tartaruni.
   2.   It-tartaruni msemmija fil-paragrafu 1 għandhom jintużaw minn bastimenti:

               (a)

               irreġistrati fid-Direttorat marittimu ta' Manfredonia;

               (b)

               li għandhom esperjenza f'dan it-tip ta' sajd ta' aktar minn ħames snin u fil-ġejjieni mhux se jiżdied l-isforz tas-sajd eżerċitat; u

               (c)

               li għandhom awtorizzazzjoni tas-sajd u joperaw skont il-pjan ta' ġestjoni li adottat l-Italja skont l-Artikolu 19(2) tar-Regolament (KE) Nru 1967/2006.

         Artikolu 2
   Pjan ta' monitoraġġ u rapportar
   Fi żmien sena mindu jidħol fis-seħħ dan ir-Regolament, l-Italja għandha tibgħat rapport lill-Kummissjoni li jitfassal skont il-pjan ta' monitoraġġ stabbilit fil-pjan ta' ġestjoni Taljan.
   Artikolu 3
   Dħul fis-seħħ u perjodu tal-applikazzjoni
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mit-8 ta' Marzu 2018 sat-8 ta' Marzu 2021.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Marzu 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 409, 30.12.2006, verżjoni kkoreġuta fil-ĠU L 36, 8.2.2007, p. 6.

      (2)  “Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.” adottat fit-28 ta' Diċembru 2017.

      (3)  Ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).


title: Regolament ta' Implimentazzjoni tal-Kummissjoni (UE) 2018/329 tal-5 ta' Marzu 2018 li jaħtar Ċentru ta' Referenza tal-Unjoni Ewropea għat-Trattament Xieraq tal-Annimali (Test b'rilevanza għaż-ŻEE. )

text:
               6.3.2018

               MT

               Il-Ġurnal Uffiċjali tal-Unjoni Ewropea

               L 63/13

         REGOLAMENT TA' IMPLIMENTAZZJONI TAL-KUMMISSJONI (UE) 2018/329
   tal-5 ta' Marzu 2018
   li jaħtar Ċentru ta' Referenza tal-Unjoni Ewropea għat-Trattament Xieraq tal-Annimali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2017/625 tal-Parlament Ewropew u tal-Kunsill tal-15 ta' Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta' regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (1), u b'mod partikolari l-Artikolu 95(1) tiegħu,
   Billi:

               (1)

               Skont l-Artikolu 95 tar-Regolament (UE) 2017/625, il-Kummissjoni għamlet sejħa pubblika għall-għażla u l-ħatra ta' Ċentru ta' Referenza tal-Unjoni Ewropea għat-Trattament Xieraq tal-Annimali li jenħtieġ li jappoġġja l-attivitajiet tal-Kummissjoni u tal-Istati Membri marbuta mal-applikazzjoni tar-regoli li jistabbilixxu r-rekwiżiti għat-trattament xieraq tal-annimali msemmija fil-punt (f) tal-Artikolu 1(2) ta' dak ir-Regolament.

               (2)

               Il-kumitat għall-valutazzjoni u l-għażla nnominat għal dik is-sejħa, ikkonkluda li l-konsorzju mmexxi minn Wageningen Livestock Research u li hu magħmul ukoll mill-Università ta' Aarhus u minn Friedrich-Loeffler-Institut, jikkonforma mar-rekwiżiti stipulati fl-Artikolu 95(3) tar-Regolament (UE) 2017/625 u jista' jkun responsabbli għall-kompiti stipulati fl-Artikolu 96 ta' dak ir-Regolament.

               (3)

               Għaldaqstant, dan il-konsorzju jenħtieġ li jinħatar bħala Ċentru ta' Referenza tal-Unjoni Ewropea għat-Trattament Xieraq tal-Annimali responsabbli għall-kompiti ta' appoġġ sakemm ikunu inklużi fil-programmi annwali jew multiannwali taċ-ċentru ta' referenza. Jenħtieġ li l-programmi jiġu stabbiliti f'konformità mal-għanijiet u l-prijoritajiet tal-programmi ta' ħidma rilevanti adottati mill-Kummissjoni skont l-Artikolu 36 tar-Regolament (UE) Nru 652/2014 tal-Parlament Ewropew u tal-Kunsill (2).

               (4)

               Jenħtieġ li l-ħatra tiġi rieżaminata kull ħames snin, mill-ewwel jum ta' applikazzjoni ta' dan ir-Regolament.

               (5)

               Jenħtieġ li dan ir-Regolament ikun applikabbli mid-29 ta' April 2018 skont id-data tal-applikazzjoni prevista fl-Artikolu 167(3) tar-Regolament (UE) 2017/625,

         ADOTTAT DAN IR-REGOLAMENT:
   Artikolu 1
   Il-konsorzju li ġej għandu jinħatar bħala Ċentru ta' Referenza tal-Unjoni Ewropea għat-Trattament Xieraq tal-Annimali responsabbli għall-attivitajiet orizzontali ta' appoġġ tal-Kummissjoni u tal-Istati Membri fil-qasam tar-rekwiżiti għat-trattament xieraq tal-annimali:

               Isem

               :

               Konsorzju mmexxi minn Wageningen Livestock Research u li hu magħmul ukoll mill-Università ta' Aarhus u minn Friedrich-Loeffler-Institut

               Indirizz

               :

                           Drevendaalsesteeg 4

                           6708 PB Wageningen

                           NEDERLAND

         Il-ħatra għandha tiġi rieżaminata kull ħames snin mill-ewwel jum ta' applikazzjoni ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea.
   Għandu japplika mid-29 ta' April 2018.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Marzu 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 95, 7.4.2017, p. 1.

      (2)  Ir-Regolament (UE) Nru 652/2014 tal-Parlament Ewropew u tal-Kunsill tal-15 ta' Mejju 2014 li jistabbilixxi dispożizzjonijiet għall-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali, u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (ĠU L 189, 27.6.2014, p. 1).